Qamchibek Tashiyev buning uchun huquq-tartibot idoralariga 24 soat muxlat berdi. Foto: Qirg‘iziston Milliy xavfsizlik davlat qo‘mitasi Qirg‘iziston bosh vaziri o‘rinbosari, Milliy xavfsizlik davlat qo‘mitasi (MXDQ) rahbari Qamchibek Tashiyev 30 noyabr kuni huquq-tartibot idoralaridan intim xizmat ko‘rsatuvchi muassasalarni 1 dekabrga qadar yopishni talab qildi. Bu haqda u Milliy xavfsizlik davlat qo‘mitasining Baliqchi shahridagi navbatdagi xizmat binosi ochilishi marosimida aytib o‘tdi. Tashiyev fohishaxonalar faoliyatini davom ettirayotganini bilsa, Milliy xavfsizlik davlat qo‘mitasining mahalliy bo‘limlari rahbarlari va huquq-tartibot idoralari xodimlarini ishdan bo‘shatishini va’da qildi. Tashiyev, shuningdek, Milliy xavfsizlik davlat qo‘mitasining ustuvor vazifalari korrupsiyaga qarshi kurashish ekanligini yana bir bor ta’kidladi. Avvalroq, Tashiyev Qirg‘izistonda uyushgan jinoyatchilikka qarshi murosasiz kurash davom ettirilishini e’lon qilgan edi.